Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	PhDr. Viera Hajdúková, PhD. – sekcia regionálneho školstva
2. Zahraničná pracovná cesta:
Štát, mesto:			Belgicko, Brusel
Vykonaná v dňoch:	11. – 13. 03. 2012
Účel cesty:	Účasť na zasadnutí tematickej pracovnej skupiny pre vzdelávanie v ranom detstve a starostlivosti (ECEC) vytvorenej na základe „Strategického rámca pre európsku spoluprácu v oblasti vzdelávania a prípravy ET2020“.
3. Rámcový program zasadnutia pracovnej skupiny:
11. marec 2012 – nedeľa – príchod do Bruselu vo večerných hodinách
12. marec 2012 – zasadnutie/rokovanie tematickej pracovnej skupiny
13. marec 2012 – zasadnutie/rokovanie tematickej pracovnej skupiny odchod, príchod na Slovensko.
4. Stručný priebeh rokovaní:
Cieľom pracovného stretnutia bolo diskutovať v rámci strategického rámca európskej spolupráce v oblasti vzdelávania a odbornej prípravy. (ET 2020). Cieľom pracovnej skupiny je vytvoriť platformu výmeny odborných znalostí v oblasti ECEC a identifikovať a analyzovať príklady dobrej praxe členských štátov EÚ v oblasti ECEC s cieľom stanoviť základné kritériá kvality ECEC, stanoviť spoločnú víziu ECEC, vytvoriť efektívny kurikulárny rámec a vypracovať odporúčania pre politiku v oblasti ECEC pre národné vlády.
Skupina pracovala breinstorningovou metódou. Po nastolení základného rámca rokovania sa 12. 03. 2012 pracovalo v pracovných skupinkách na témach: starostlivosť o deti od 0 do 3 rokov; pracovné sily; partnerstvá; sieťovanie evalvácia a hodnotenie; dostupnosť ECEC; národné kurikulá; výskum a dáta; denné/rodinné denné centrá. V týchto skupinách sa prezentovali národné špecifiká a hľadali sa spoločné styčné problematiky, ktoré by bolo možné na ďalších zasadnutiach tematickej pracovnej skupiny diskutovať a riešiť. 
Počas druhého dňa rokovania sa na základe zhrnutia záverov práce v skupinkách stanovili základné odborné témy diskusie. Ako hlavný bod rokovania 13. 03. 2012 bola práca v 7 skupinách, z ktorých každá rozpracúvala jednu vymedzenú oblasť. Výstupom z práce týchto separátnych skupiniek je návrh hlavných oblastí budúcej náplne činnosti tematickej pracovnej skupiny témy: kvalita, imidž/obraz detstva a integrácia starostlivosti a vzdelávania; hodnotenie (interné a externé); rodinné denné centrá; rozdelenie – centralizácia a rodičia – vzdelávanie; pracovné sily (atraktivita, udržanie, školenia); kurikulum (hodnoty, princípy, vedomosti); dostupnosť – znevýhodnenia – rovnosť).. 
5. Odporúčané závery:
Po zaslaní podkladov z pracovných skupín pripomienkovať materiál.

6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u PhDr. Vierry Hajdúkovej, PhD. na sekcii regionálneho školstva, odbor MŠ ZŠ

 
7. Osobitne vyhodnotený očakávaný prínos ZPC:
Účasť na zasadnutiach tematickej pracovnej skupiny prispeje k prezentovaniu pozitívnych stránok predprimárneho vzdelávania v SR a k otvorenej spolupráci v rámci členských štátov EÚ v oblasti ECEC.

8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: PhDr. Viera Hajdúková, PhD.

Dátum: 23. marec 2012

Správu schválil: RNDr. Miroslav Repovský, GR SRŠ MŠVVaŠ SR